internet vaartha 192 Views
న్యూఢిల్లీ : ప్రభుత్వ రంగ బ్యాంకుల సూచీ రెండురోజుల నుంచి లాభాల దిశగా నిఫ్టీలో ర్యాలీ తీస్తోంది. వరుసగా రెండోరోజు ఏడుశాతం ఎక్ఛేంజిల్లో పెరుగుతున్నట్లు అంచనాలు వేస్తున్నారు కెనరా బ్యాంకు, ఓరియంటల్‌ బ్యాంక్‌ ఆఫ్‌ కామర్స్‌, బ్యాంక్‌ ఆఫ్‌ ఇండియా, అలహాబాద్‌ బ్యాంకులు ఐదు శాతం కంటే ఎక్కువ పెరిగి ట్రేడింగ్‌ జరిగింది. భారతీయ స్టేట్‌బ్యాంకు, బ్యాంక్‌ ఆఫ్‌ బరోడా, యూని యన్‌ బ్యాంక్‌ ఆఫ్‌ ఇండియా, ఇండియన్‌ ఓవర్సీస్‌బ్యాంకు, సిండికేట్‌ బ్యాంకు, పంజాబ్‌నేషనల్‌ బ్యాం కులు 3-4శాతం చొప్పున క్షీణించాయి. ప్రభుత్వరంగ బ్యాంకుల సూచీనిఫ్టీలో ఇతర సూచీల న్నింటికంటే నాలుగుశాతం పెరిగి 2293 పాయింట్లవద్ద నిలిచింది. గడచిన రెండు ట్రేడింగ్‌లలో ప్రభుత్వరంగ సూచీ 7.9 శాతం పెరిగింది. బెంచ్‌మార్క్‌ సూచీని చూస్తే 1.2శాతం పెరిగినట్లయింది. ప్రభుత్వరంగ సూచీలను పరిశీలిస్తే ప్రభు త్వం దేశీయ ఉక్కురంగం అమ్మకాలను ప్రోత్సహించేందుకు తీసుకున్న చర్యలు ప్రభుత్వ బ్యాంకులు ఎక్కువ పరపతిని అందించేందుకు దోహదం చేసింది. ప్రభు త్వం ఉక్కు కనీస దిగుమతిధరను పెంచింది. మొత్తం 173 ఉక్కు ఉత్పత్తులను దేశంలోనికి దిగుమతిచేసుకోవాలంటే ఎక్కువధరలు చెల్లించా ల్సిందే. దీనికితోడు చౌక ఉత్పత్తుల దిగుమతులను తగ్గించేందుకు కూడా ప్రభుత్వ చర్యలు దోహదం చేస్తున్నాయి. విదేశీ వాణిజ్యం డైరెక్టరేట్‌ జనరల్‌ జారీచేసిన నోటిఫికేషన్‌ ప్రకారం ప్రభుత్వం కనీస దిగుమతి ధర టన్నుకు 341 డాలర్లనుంచి 752 డాలర్లుగా పెంచింది. ఈధరలు ఆరునెలల పాటు అమలులో ఉంటాయి. ఇతర వ్యక్తిగత స్టాక్‌లలో చూస్తే కెనరాబ్యాంకు ఏడుశాతంపెరిగి 206 చొప్పున ట్రేడింగ్‌ జరిగింది గురువారం ట్రేడింగ్‌లో బ్యాంకుషేర్లు 16శాతంపెరిగి 52వారాల కనిష్టస్థాయినుంచి కోలుకున్నాయి. బ్యాంక్‌ ఆఫ్‌ ఇండియా ఆరుశాతం పెరిగి 104 రూపాయలుగా ఉన్నాయి. బోర్డు డైరె క్టర్లు ఈ నెల 11వ తేదీ సమావేశం అయి మూలధన వనరుల సమీకరణపై నిర్ణయం తీసుకుంటారు. షేర్లు ఐదుశాతం పెరిగాయి. పంజాబ్‌నేషనల్‌బ్యాంకు మూడుశాతం పెరిగి 97.35శాతంగా ఉంది. బ్యాంకు 1500 కోట్లు టైర్‌-2 బాండ్ల జారీద్వారా నిధులు సేకరించినట్లు ప్రకటించింది. 8.65శాతం కూపన్‌రేట్‌పై వార్షిక పద్ధతిన ప్రైవేటుప్లేస్‌మెంట్‌ నిధులు సేకరించింది. నిఫ్టీ పిఎస్‌యు బ్యాంకు సూచి 52వారాల కనిష్టస్థాయిని గురువారం నమోదుచేసింది. వివిధ బ్యాంకుల ట్రేడింగ్‌ను పరిశీలిస్తే కెనరా బ్యాంకు రూ.206.25గా ఉంటే 6.89శాతం పెరిగింది. బ్యాంక్‌ ఆఫ్‌ ఇండియా రూ.104.10, ఓరియంటల్‌ బ్యాంక్‌ ఆఫ్‌ కామర్స్‌ రూ.111.80, అలహాబాద్‌ బ్యాంకు రూ.55, యూనియన్‌ బ్యాంకు రూ.138.65, బ్యాంక్‌ ఆఫ్‌ బరోడా రూ.132.55, ఎస్‌బిఐఎన్‌ రూ.175.10, ఐడిబిఐ రూ.58.25 చొప్పున ట్రేడింగ్‌ జరిపాయి.